พระเจ้าเกออร์คแห่งซัคเซิน

พระเจ้าเกออร์คแห่งซัคเซิน () เป็นกษัตริย์แห่งซัคเซินจากราชวงศ์เวททิน ตั้งแต่ 19 มิถุนายน ค.ศ. 1902 ถึง 15 ตุลาคม พ.ศ. 1904

พระเจ้าเกออร์คแห่งซัคเซิน เสด็จพระราชสมภพเมื่อ 23 สิงหาคม ค.ศ. 1832 ที่เมืองเดรสเดิน พระองค์เป็นพระราชโอรสพระองค์ที่ 2 ของพระเจ้าจอห์นแห่งซัคเซินกับเจ้าหญิงอมาลี เอากุสเทอแห่งบาวาเรีย พระราชธิดาในพระเจ้ามักซีมีเลียนที่ 1 โยเซฟแห่งบาวาเรีย

เมื่อวันที่ 11 พฤษภาคม 1859 ที่พระราชวังเบเลม เมืองลิสบอน พระเจ้าเกออร์คทรงอภิเษกสมรสกับเจ้าหญิงมารีอา แอนนาแห่งโปรตุเกสพระราชธิดาพระองค์โตของสมเด็จพระราชินีนาถมารีอาที่ 2 แห่งโปรตุเกสกับพระราชสวามีพระเจ้าเฟอร์นันโดที่ 2 แห่งโปรตุเกส

พระเจ้าอัลแบร์ทแห่งซัคเซินพระเชษฐาของพระองค์กับเจ้าหญิงคาโรลาแห่งวาซาไม่มีรัชทายาท ทำให้พระองค์ทรงเป็นรัษทายาทโดยสันนิษฐานไปโดยปริยาย เมื่อพระเจ้าอัลแบร์ทสวรรคต พระองค์จึงได้สืบราชสมบัติต่อจากพระเชษฐา รัชกาลของพระองค์นั้นสั้นเพียงสองปี พระองค์ก็เสด็จสวรรคต พระราชโอรสของพระองค์ พระเจ้าฟรีดิช เอากุสท์ที่ 3 แห่งซัคเซินจึงครองราชสมบัติต่อจากพระองค์

พระราชบุตร
  พระนาม  ประสูติ  สิ้นพระชนม์  หมายเหตุ เจ้าหญิงมาเรีย โจแอนนาแห่งซัคเซิน  19 มิถุนายน  1860    สิ้นพระชนม์เมื่อทรงพระเยาว์ ไม่มีพระราชบุตร เจ้าหญิงเอลิซาเบธแห่งซัคเซิน  14 กุมภาพันธ์ 1862   สิ้นพระชนม์เมื่อทรงพระเยาว์ ไม่มีพระราชบุตร เจ้าหญิงมาทิลดาแห่งซัคเซิน 19 มีนาคม 1863     สิ้นพระชนม์โดยไม่ได้เสกสมรส ไม่มีพระราชบุตร พระเจ้าฟรีดริช เอากุสท์ที่ 3 แห่งซัคเซิน  25 พฤษภาคม 1865    อภิเษกสมรสกับเจ้าหญิงหลุยส์แห่งทัสคานี ต่อมาทรงหย่าร้าง มีพระราชบุตร เจ้าหญิงมาเรีย โจเซฟาแห่งซัคเซิน  31 พฤษภาคม 1867   เสกสมรสกับพระญาติ อาร์ชดยุกออตโต ฟรานซ์แห่งออสเตรีย มีพระราชบุตร เจ้าชายโยฮัน เกออร์คแห่งซัคเซิน  10 กรกฎาคม 1869   เสกสมรสครั้งแรกกับดัชเชสมาเรีย อิซาเบลลาแห่งเวือร์ทเทิมแบร์ค และครั้งที่สองกับเจ้าหญิงมาเรีย อิมมาคูลาตาแห่งบูร์บง-ทู ซิซิลี เจ้าชายแม็กซิมิเลียนแห่งซัคเซิน  17 พฤศจิกายน 1870    สิ้นพระชนม์โดยไม่ได้เสกสมรส ไม่มีพระราชบุตร เจ้าชายอัลแบร์ทแห่งซัคเซิน  25 กุมภาพันธ์ 1875    สิ้นพระชนม์โดยไม่ได้เสกสมรส ไม่มีพระราชบุตร

แหล่งข้อมูลอื่น
 George, King of Saxony, ThePeerage.com

หมวดหมู่:พระมหากษัตริย์ซัคเซิน
หมวดหมู่:จอมพลแห่งซัคเซิน
หมวดหมู่:จอมพลแห่งจักรวรรดิเยอรมัน
หมวดหมู่:บุคคลในสงครามออสเตรีย-ปรัสเซีย
หมวดหมู่:ทหารในสงครามฝรั่งเศส-ปรัสเซีย